#

**8. pielikums**
**Nr. POSSESSOR/2024/79**

**PAKALPOJUMU LĪGUMS Nr. [●]**

**par noliktavas un loģistikas pakalpojumiem**

***(projekts)***

Rīgā, Līguma parakstīšanas datums ir

 droša elektroniskā paraksta un laika zīmoga datums

 **SIA** “**Publisko aktīvu pārvaldītājs Possessor**”, reģistrācijas Nr. 40003192154, juridiskā adrese Krišjāņa Valdemāra iela 31, Rīga, LV – 1010 (turpmāk – Pasūtītājs), kuru saskaņā ar [●] pārstāv **[●]**, no vienas puses un

 **[●],** reģistrācijas Nr. [●], juridiskā adrese [●] (turpmāk – Izpildītājs), kuru saskaņā ar [●] pārstāv **[●]**, no otras puses, (turpmāk – kopā Puses, vai katrs atsevišķi – Puse),

ņemot vērā, ka:

1. Pasūtītājam saskaņā ar Ministru kabineta 2024. gada 26. marta noteikumiem Nr. 185 “Noteikumi par iedzīvotāju nodrošināšanu ar pirmās nepieciešamības precēm valsts apdraudējuma gadījumā” ir deleģēts valsts pārvaldes uzdevums;
2. Pasūtītājs organizēja iepirkumu [●] (turpmāk – Iepirkums), saskaņā ar kuru Izpildītāja piedāvājums ir atzīts par saimnieciski visizdevīgāko,

noslēdz šādu līgumupar noliktavas un loģistikas pakalpojumiem(turpmāk – Līgums):

1. **LĪGUMA TERMINI:**
	1. **Darbdiena** – Darbam paredzētā diena, kas nav brīvdiena vai svētku diena un kas ilgst astoņas stundas.
	2. **Diena** – kalendāra diena.
	3. **Finanšu piedāvājums** – Izpildītāja sagatavots un dalībai Iepirkumā Izpildītāja iesniegts Finanšu piedāvājums, kurā ir atspoguļotas Pakalpojumu cenas. Finanšu piedāvājums ir pievienots Līguma 2. pielikumā. Finanšu piedāvājumā norādītās Pakalpojumu cenas ir saistošas Izpildītājam un tās paliek nemainīgas visā Līguma darbības laikā, izņemot gadījumus, kad tas ir tieši paredzēts Līgumā.
	4. **Kontaktpersonas** – Pušu kontaktpersonas, kas Līguma darbības laikā uztur nepieciešamo saziņu savā starpā Līguma saistību izpildes nodrošināšanai, tostarp atbild par savlaicīgu Līguma izpildei paredzēto paziņojumu un informācijas nosūtīšanu otrai Pusei, Pakalpojumu pasūtīšanu un pieņemšanu izpildei, rēķinu iesniegšanu un pieņemšanu, un nodošanu apmaksai. Minēto darbību veikšanai Līguma ietvaros Puses noteic šādas kontaktpersonas:
		1. Pasūtītāja kontaktpersona - [●], amats, vārds, uzvārds, telefona Nr., e-pasts.
		2. Izpildītāja kontaktpersona - [●], amats, vārds, uzvārds, telefona Nr., e-pasts.
	5. **Līguma summa** – Līgumā norādītā kopējā summa bez PVN, kuru Pasūtītājs Līguma darbības laikā nevar pārsniegt, Līgumā noteiktajā kārtībā samaksājot Izpildītājam par Līguma un Tehniskās specifikācijas noteikumiem atbilstošu Pakalpojumu sniegšanu, saskaņā ar Finanšu piedāvājumu.
	6. **Mēnesis –** kalendāra mēnesis.
	7. **MK noteikumi Nr. 185** - Ministru kabineta 2024. gada 26. marta noteikumi Nr. 185 "Noteikumi par iedzīvotāju nodrošināšanu ar pirmās nepieciešamības precēm valsts apdraudējuma gadījumā".
	8. **Noliktava –** Izpildītāja īpašumā vai turējumā esošas Preču glabāšanai paredzētas telpas, kas atbilst Tehniskās specifikācijas 3. punktā izvirzītajām prasībām un kurā Izpildītājs sniedz Pasūtītājam Pakalpojumus.
	9. **Pakalpojumi** – Tehniskās specifikācijas 4. punktā norādītie Preču izkraušanas, uzglabāšanas, apstrādes (komplektēšana, uzskaite, izsniegšana) un transportēšanas  pakalpojumi, un to detalizēts apraksts.
	10. **Pakalpojumu salīdzināšanas akts** - Izpildītāja sagatavots un parakstīts akts, kurā Izpildītājs detalizēti norāda informāciju par iepriekšējā mēnesī Pasūtītājam sniegtajiem Pakalpojumiem (norāda laiku, kad sniegti Preču izkraušanas, uzglabāšanas, apstrādes (komplektēšana, uzskaite, izsniegšana) un transportēšanas  pakalpojumi) un to apjomu. Transportēšanas pakalpojumiem atsevišķi norāda arī Preču transportēšanas attālumu (km) vienam virzienam - no Noliktavas uz reģionālajām noliktavām, kā arī pēc Pasūtītāja pieprasījuma iesniedz nobrauktā attāluma apliecinošu informāciju, piemēram, maršruta atskaiti, nobrauktā attāluma datus no Globālā pozicionēšanas sistēmas jeb GPS utml.).
	11. **Preces –** Pasūtītāja uzdevumā uz Noliktavu trešo personu piegādātas dažāda izmēra un svara Preces, kas izvietotas uz paletēm.
	12. **PVN –** pievienotās vērtības nodoklis.Pievienotās vērtības nodoklis tiek maksāts normatīvajos aktos noteiktajā apmērā un kārtībā.
	13. **Rēķins –** Izpildītāja izrakstīts rēķins par iepriekšējā mēnesī sniegtajiem Pakalpojumiem atbilstoši Finanšu piedāvājumā norādītajām Pakalpojumu cenām. Rēķinā papildus Latvijas Republikā spēkā esošajos normatīvajos aktos noteiktajām prasībām, Izpildītājs norāda arī atsauci uz Līguma numuru.
	14. **Samaksa par Pakalpojumiem –** Izpildītāja rēķinānorādītā samaksa par sniegtajiem Pakalpojumiem bez PVN. Samaksā par Pakalpojumiem ir iekļautas visas izmaksas, kas saistītas ar Pakalpojumu sniegšanu pilnā apjomā saskaņā ar Pasūtītāja veikto Pakalpojumu pasūtījumu, tajā skaitā, bet ne tikai darbaspēka izmaksas, inventārs, materiāli, transportlīdzekļu uzturēšanas izmaksas, darba organizācijas izmaksas, nodokļi (izņemot PVN), apdrošināšanas izmaksas, izmaksas nepieciešamo atļauju, sertifikātu, licenču iegūšanai no trešajām personām un visas citas ar Līguma savlaicīgu un kvalitatīvu izpildi saistītās izmaksas.
	15. **Tehniskā specifikācija –** Tehniskā specifikācija - Izpildītāja tehniskais piedāvājums, kurā noteiktas Pasūtītāja prasības Pakalpojumu sniegšanai un par kurām Izpildītājs Iepirkumā ir sniedzis apliecinājumu, ka tā sniegtie Pakalpojumi atbildīs Tehniskajā specifikācijā noteiktajām prasībām. Tehniskā specifikācija ir pievienota Līguma 1. pielikumā.
2. **LĪGUMA PRIEKŠMETS**
	1. Pasūtītājs pasūta un Izpildītājs apņemas par Finanšu piedāvājumā norādītajām cenām sniegt Pasūtītājam Pakalpojumus pienācīgā kvalitātē atbilstoši Pasūtītāja pieprasījumam, ievērojot Pasūtītāja norādījumus, Līguma un Tehniskās specifikācijas un Latvijas Republikā spēkā esošo normatīvo aktu prasības.
	2. Pasūtītājs Pakalpojumus pasūta līdz 2026. gada 31. martam. Pasūtītāja kontaktpersona ne vēlāk kā 15 (piecpadsmit) dienu laikā pirms nākamā kalendāra mēneša, informē Izpildītāja kontaktpersonu e-pastā par plānoto Preču piegādes grafiku, t.sk. informāciju par piegādājamo Preču veidu, apjomu, piegādes transportlīdzekļa kategoriju, datumu un laiku. Pasūtītāja kontaktpersona Preču piegādes grafiku aktualizē pēc nepieciešamības.
	3. Ja Līguma 6.2 punktā noteiktajā kārtībā Līguma darbības termiņš tiek pagarināts, Pasūtītājs iesniedz Izpildītājam plānoto Preču piegādes grafiku nākamajam Līguma darbības periodam.
	4. Līguma darbības laikā Pasūtītājs Pakalpojumus pasūta atbilstoši nepieciešamībai.
3. **LĪGUMA SUMMA UN SAMAKSAS NOTEIKUMI**
	1. Maksimālā Līguma summa ir [●] EUR, neieskaitot PVN. Pasūtītājam nav pienākums izlietot visu Līguma summu.
	2. Izpildītājs ne vēlāk kā līdz nākamā kalendāra mēneša 3 (*trešai*) darbdienai nosūta Pasūtītāja kontaktpersonai Pakalpojumu salīdzināšanas aktu.
	3. Pasūtītāja kontaktpersona ne vēlāk kā 5 (*piecu*) darbdienu laikā pārbauda Pakalpojumu salīdzināšanas aktā Izpildītāja norādīto informāciju ar faktiski saņemtajiem Pakalpojumiem. Ja Pakalpojumu salīdzināšanas aktā norādītā informācija atbilst iepriekšējā mēnesī faktiski saņemtajiem Pakalpojumiem, Pasūtītājs paraksta Pakalpojumu salīdzināšanas aktu. Ja Pasūtītājs Pakalpojumu salīdzināšanas aktā konstatē trūkumus vai nepilnības, Pasūtītājs Pakalpojumu salīdzināšanas aktu paraksta tikai pēc tam, kad Izpildītājs ir novērsis konstatētos trūkumus vai nepilnības. Pakalpojumu salīdzināšanas akta abpusēja parakstīšana ir pamats rēķina izrakstīšanai Līguma 3.4. punktā norādītajā kārtībā.
	4. Izpildītājs 5 (piecu) darbdienu laikā no Pakalpojumu salīdzināšanas akta abpusējas parakstīšanas, nosūta rēķinu Pasūtītāja kontaktpersonai uz Līgumā norādīto e-pasta adresi par iepriekšējā mēnesī Pasūtītājam faktiski sniegtajiem Pakalpojumiem. Puses atzīst par spēkā esošiem (derīgiem) rēķinus, kas sagatavoti elektroniski bez rekvizītu zonas “paraksts”.
	5. Ja Pasūtītājs konstatē neatbilstības Izpildītāja iesniegtajā rēķinā, tas informē Izpildītāju par konstatētajām neatbilstībām un Izpildītājs iesniedz Pasūtītājam labotu rēķinu 4 (*četru*) darbdienu laikā.
	6. Pasūtītājs Samaksu par Pakalpojumiem veic 20 (*divdesmit*) darbdienu laikā no Izpildītāja rēķina saņemšanas dienas, veicot pārskaitījumu uz Līgumā norādīto Izpildītāja norēķinu kontu.
	7. Pirms Līgumā noteikto maksājumu veikšanas, Pasūtītājs normatīvajos aktos noteiktajā kārtībā pārbauda, vai pret Izpildītāju vai jebkuru no Izpildītāja patiesā labuma guvējiem, dalībniekiem, akcionāriem, valdes un/vai padomes locekļiem, pilnvarotajiem pārstāvjiem vai Pakalpojumu sniegšanā iesaistītajām personām, ir piemērotas starptautiskas vai nacionālās sankcijas vai būtiskas Eiropas Savienības dalībvalsts vai Ziemeļatlantijas līguma organizācijas sankcijas, kas ietekmē finanšu un kapitāla tirgus intereses. Saskaņā ar Latvijas Republikas normatīvo aktu prasībām Pasūtītājam ir pienākums neveikt samaksu, ja pret Izpildītāju vai ar to saistīto personu noteiktās sankcijas ietekmē maksājumu. Samaksas pienākuma termiņu tecējums apstājas ar sankciju piemērošanas brīdi un tiek atjaunots ar Latvijas Republikas kompetento institūciju rīkojumu norādījumiem par sankciju atcelšanu.
	8. Maksājums ir izdarīts brīdī, kad Pasūtītājs ir veicis maksājumu no sava norēķinu konta uz Līgumā norādīto Izpildītāja norēķinu kontu.
4. **PUŠU PIENĀKUMI**
	1. Izpildītājs nodrošina:
		1. ne vēlāk kā 10 (desmit) darbdienu laikā pēc Līguma abpusējās parakstīšanas, iepriekš ar Pasūtītāju saskaņotas un Tehniskās specifikācijas 5. punkta prasībām atbilstošas vispārējās civiltiesiskās atbildības apdrošināšanas polises kopijas, Noliktavas apdrošināšanas polises kopijas, kravu pārvadātāja vai ekspeditora civiltiesiskās atbildības polises kopijas, ar polisēm saistīto apdrošināšanas līgumu kopijas un dokumentu, kas apliecina apdrošināšanas prēmiju apmaksu, kopijas, iesniegšanu Pasūtītājam, uzrādot minēto dokumentu oriģinālus pēc Pasūtītāja pieprasījuma;
		2. Tehniskās specifikācijas 5. punkta prasībām atbilstošu polišu uzturēšanu spēkā visā Līguma darbības laikā, kā arī saskaņo ar Pasūtītāju apdrošināšanas polisēs izdarāmos grozījumus, ja tie skar Līguma saistības;
		3. Pakalpojumu sniegšanu noteiktajā termiņā un apjomā saskaņā ar Pasūtītāja norādēm, Līgumā un Tehniskajā specifikācijā iekļautajām prasībām;
		4. Preču saglabāšanu tādā stāvoklī, vizuālā kvalitātē un skaitā, kādā tās tika piegādātas un nodotas Izpildītājam uzglabāšanā;
		5. Līguma darbības laikā sniegto Pakalpojumu atbilstību Latvijas Republikā spēkā esošo normatīvo aktu prasībām un kvalitātes prasībām, kas tiek izvirzīti šādiem Pakalpojumiem;
		6. Pakalpojumu pieejamību atbilstoši Tehniskās specifikācijas prasībām;
		7. pilnu materiālo atbildību par nodarītajiem tiešajiem zaudējumiem un nemantisko kaitējumu, un apņemas atlīdzināt visus izdevumus, zaudējumus un nemantisko kaitējumu, kas Izpildītāja darbības vai bezdarbības rezultātā, tai skaitā konfidencialitātes neievērošanas gadījumā, radušies Pasūtītājam;
		8. Pasūtītāja informēšanu nekavējoties par jebkuriem apstākļiem, kas ietekmē vai var ietekmēt Pakalpojumu izpildi atbilstoši Līguma noteikumiem;
		9. atbilstošas kvalifikācijas darbaspēka, kvalitatīvu iekārtu un aprīkojuma izmantošanu Pakalpojumu sniegšanā;
		10. Līgumā noteikto konfidencialitātes prasību ievērošanu;
		11. nekavējoties, bet ne vēlāk kā 3 (*trīs*) darbdienu laikā informēt Pasūtītāju par jebkuriem apstākļiem, kas ietekmē vai var ietekmēt Līguma izpildi atbilstoši Līguma noteikumiem;
		12. jebkādu Pasūtītāja datu (t.sk. fizisko personu) drošību un aizsardzību pret nesankcionētu piekļūšanu tiem;
		13. pieejamību Noliktavā uzglabātajām Pasūtītāja Precēm un dokumentiem par Pasūtītāja Preču krājumiem un atlikumiem uz Līguma 4.3.3. punktā minēto pārbaudes brīdi.
		14. nekavējoties, bet ne vēlāk kā 3 (*trīs*) darbdienu laikā rakstiski paziņot Pasūtītājam, ja Līguma izpildes laikā tiek pieņemts kāds no šādiem lēmumiem:

4.1.14.1. par Izpildītāja maksātnespējas procesa pasludināšanu;

4.1.14.2. par Izpildītāja ārpustiesas tiesiskās aizsardzības procesa īstenošanu;

4.1.14.3. par Izpildītāja tiesiskās aizsardzības procesa īstenošanu;

4.1.14.4. par Izpildītāja maksātnespējas procesa pabeigšanu;

4.1.14.5. par Izpildītāja likvidācijas procedūras uzsākšanu.

* 1. Pasūtītājs nodrošina:
		1. Izpildītāja faktiski sniegto Pakalpojumu apmaksu Līgumā noteiktajā kārtībā, kā arī apņemas izpildīt citas Pasūtītājam Līgumā noteiktās saistības;
		2. Izpildītāju ar Pasūtītāja rīcībā esošo informāciju, kas nepieciešama Līguma izpildei;
		3. jebkādu datu (t.sk. fizisko personu) apstrādi atbilstoši spēkā esošajiem Latvijas Republikas normatīvajiem aktiem un Pasūtītāja datu apstrādes politikai <https://possessor.gov.lv/par-mums/par-possesor/politikas-un-kartibas/ppolitika>.
	2. Pasūtītājam ir tiesības:
		1. Līguma izpildes laikā iepazīties ar tā izpildes gaitu un prasīt Izpildītājam informāciju, un paskaidrojumus saistībā ar Līguma izpildi;
		2. jebkurā laikā pārbaudīt Noliktavas atbilstību Tehniskās specifikācijas prasībām, t.sk. veikt mikroklimata pārbaudi;
		3. jebkurā laikā veikt Noliktavā uzglabāto Preču pārbaudi un iepazīties ar Preču uzskaites dokumentiem;
		4. pieprasīt, lai Izpildītājs norāda visus apakšuzņēmējus, kas tiek iesaistīti Līguma izpildē neatkarīgi no to dalības apjoma.
	3. Ja Izpildītājs konstatē, ka neparedzētu apstākļu dēļ Pakalpojumus vai kādu to daļu nav iespējams sniegt Pasūtītājam Tehniskajā specifikācijā norādītajā termiņā vai ar Pasūtītāju saskaņotajā termiņā, ja attiecīgajam Pakalpojumam izpildes termiņš nav noteikts Tehniskajā specifikācijā, Izpildītājam ir pienākums nekavējoties par to rakstveidā informēt Pasūtītāja kontaktpersonu, norādot iemeslus, kas ietekmē vai kavēt Pakalpojumu vai kādu to daļas sniegšanu termiņā rakstiski vienojoties par termiņu, kādā Pakalpojumi vai attiecīgā to daļa tiks izpildīta.
1. **ATBILDĪBA**
	1. Par Pakalpojumu vai kādas to daļas izpildes kavējumu Izpildītājs, pēc Pasūtītāja pieprasījuma, maksā Pasūtītājam līgumsodu 0,3% (nulle, komats, trīs procenti) apmērā no attiecīgajā mēnesī sniegto Pakalpojumu maksas par katru nokavēto dienu, bet ne vairāk kā 10% (desmit procentus) no Pakalpojumu maksas attiecīgajā mēnesī.
	2. Ja Izpildītājs pārkāpj konfidenciālās informācijas saglabāšanas un aizsardzības noteikumus, Izpildītājs maksā Pasūtītājam līgumsodu 10 000 EUR (desmit tūkstoši eiro, 00 centi) apmērā par katru pārkāpuma gadījumu.
	3. Par Līgumā noteikto maksājuma termiņu kavēšanu Pasūtītājs, pēc Izpildītāja pieprasījuma, maksā Izpildītājam līgumsodu 0,3% (nulle, komats, trīs procenti) apmērā no kavētā maksājuma summas par katru kavējuma dienu, bet ne vairāk kā 10% (desmit procenti) no attiecīgi kavētā maksājuma summas.
	4. Pasūtītājs ir tiesīgs vienpusēji ieturēt līgumsodu no jebkura maksājuma, kas Izpildītājam pienākas pamatojoties uz Līgumu, pirms tā izmaksas Izpildītājam.
	5. Līgumsoda samaksa neatbrīvo vainīgo Pusi no Līguma saistību pienācīgas izpildes un pienākuma atlīdzināt otrai Pusei tiešos zaudējumus.
	6. Puses atbild viena otrai par tiešajiem zaudējumiem, kas nodarīti otrai Pusei to darbības un/vai bezdarbības rezultātā.
2. **LĪGUMA DARBĪBAS TERMIŅŠ UN IZBEIGŠANA**
	1. Līgums stājas spēkā ar tā abpusējas parakstīšanas dienu un ir spēkā līdz 2026. gada 31. martam un pilnīgai saistību izpildei, vai līdz brīdim, kad Līgums tiek izbeigts saskaņā ar Līguma noteikumiem.
	2. 1 (vienu) mēnesi pirms Līguma darbības termiņa beigām Puses, rakstveidā vienojoties, ir tiesīgas pagarināt Līguma darbības termiņu uz nākamo periodu, kas nepārsniedz 12 (*divpadsmit*) mēnešus. Līguma darbības termiņš var tikt pagarināts kopumā ne ilgāk kā līdz 2029. gada 31. decembrim.
	3. Pasūtītājs, nosūtot Izpildītājam rakstisku paziņojumu, ir tiesīgs ar paziņojuma nosūtīšanas dienu vienpusēji izbeigt Līgumu šādos gadījumos:
		1. ja Izpildītājs Līguma 4.1.1. punktā noteiktajā termiņā nav iesniedzis Pasūtītājam Tehniskās specifikācijas 5. punkta prasībām atbilstošas apdrošināšanas polises un citus Līguma 4.1.1. punktā norādītos dokumentus vai Līguma 4.1.2. punktā noteiktajā kārtībā tos neuztur spēkā;
		2. ja Izpildītājs Līgumā vai Tehniskajā specifikācijā noteiktajā kārtībā nav uzsācis Pakalpojumu vai kādu to daļas sniegšanu Pasūtītājam 10 (desmit) dienu laikā pēc Pasūtītāja nosūtīta Pakalpojumu pasūtījuma saņemšanas dienas;
		3. ja Izpildītājs pārkāpj kādu no Līguma noteikumiem un pārkāpums (ja to var novērst) netiek novērsts 10 (desmit) dienu laikā pēc tam, kad Izpildītājam ir nosūtīts attiecīgs rakstveida paziņojums;
		4. ja ir sasniegts Līguma 5.1. punktā norādītais līgumsoda maksimālais apmērs;
		5. ja Izpildītājam izsniegtā speciālā atļauja (licence) komercpārvadājumu veikšanai ar autotransportu tiek anulēta, uz laiku apturēta vai tai beidzies termiņš un Izpildītājs to nav atjaunojis;
		6. ja ir uzsākta Izpildītāja likvidācija, vai ierosināts Izpildītāja maksātnespējas vai tiesiskās aizsardzības process;
		7. ja Izpildītājs nepilda Līguma vai piemērojamo tiesību aktu prasības attiecībā uz personas datu aizsardzību, informācijas konfidencialitāti un drošību;
		8. ja Līguma izpilde nav iespējama starptautisku vai nacionālu sankciju vai būtisku Eiropas Savienības dalībvalsts vai Ziemeļatlantijas līguma organizācijas sankciju, kas ietekmē finanšu un kapitāla tirgus intereses, tajā skaitā šādu sankciju jebkuram no Izpildītāja patiesā labuma guvējiem, dalībniekiem, akcionāriem, valdes un/vai padomes locekļiem, pilnvarotajiem pārstāvjiem vai Pakalpojumu sniegšanā iesaistītajām personām piemērošanas dēļ;
		9. ja jebkurā Līguma izpildes stadijā atklājas, ka Izpildītājs Iepirkuma procedūras ietvaros sniedzis Pasūtītājam nepatiesu informāciju;
		10. ja Izpildītājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;
		11. ja Izpildītājs Līguma noslēgšanas vai Līguma izpildes laikā ir veicis prettiesisku darbību;
		12. ja Izpildītājs ir patvaļīgi pārtraucis Līguma izpildi, t.sk., ja Izpildītājs nav sasniedzams tā juridiskajā adresē.
	4. Izpildītājam ir tiesības vienpusēji izbeigt Līgumu, vismaz 10 (*desmit*) dienas iepriekš rakstiski paziņojot par to Pasūtītājam, ja Pasūtītājs nav veicis samaksu par vismaz vienu Izpildītāja rēķinu, un Izpildītājs nav atbildīgs par šādu rēķinu neapmaksāšanu, un Pasūtītājs nav novērsis situāciju 10 (*desmit*) dienu laikā pēc Izpildītāja attiecīga paziņojuma saņemšanas.
	5. Papildus Līguma 6.3. punktā minētajiem gadījumiem Pasūtītājam ir tiesības vienpusēji izbeigt Līgumu, vismaz 30 (*trīsdesmit*) dienas iepriekš rakstiski paziņojot par to Izpildītājam, ja Pasūtītājam netiek piešķirts finansējums MK noteikumos Nr. 185 deleģētā valsts pārvaldes uzdevuma izpildei.
	6. Vienpusējas Līguma izbeigšanas gadījumā saskaņā ar Līguma 6.3. punktu (izņemot Līguma 6.3.8. punkta gadījumā), 6.4. un 6.5. punktu Pasūtītājs maksā Izpildītājam par atbilstoši Līguma noteikumiem sniegtajiem Pakalpojumiem līdz Līguma izbeigšanās dienai un Pasūtītājam nav pienākuma maksāt Izpildītājam līgumsodu vai jebkādu citu sodu, vai prasīt segt ar Līguma izbeigšanu tam radušos zaudējumus vai izmaksāt kompensāciju.
	7. Ja Pasūtītājs  Līgumu  izbeidz  pirms termiņa pamatojoties uz Līguma 6.3.8. punktu, Pasūtītājs atliek samaksas veikšanu par atbilstoši Līguma noteikumiem sniegtajiem Pakalpojumiem un samaksai noteiktie termiņi tiek pagarināti līdz brīdim, kad pret Izpildītāju tiek atceltas sankcijas un maksājumus ir iespējams veikt. Šajā gadījumā Izpildītājs nav tiesīgs piemērot Līguma 5.3. punktā noteikto līgumsodu vai prasīt segt ar Līguma izbeigšanu tam radušos zaudējumus vai izmaksāt kompensāciju.
	8. Līguma izbeigšanas gadījumā ne vēlāk kā līdz Līguma izbeigšanas dienai, Pasūtītājam ir pienākums pilnībā atbrīvot Noliktavas telpas no Precēm. Ja šajā punktā noteiktajā termiņā, Pasūtītājs nav atbrīvojis Noliktavas telpas no Precēm, Pasūtītājam, pēc Izpildītāja pieprasījuma un saskaņā ar Izpildītāja noteikto maksu, ir pienākums norēķināties par tām dienām, kad Preces pēc Līguma izbeigšanas ir glabājušās Noliktavā.
3. **LĪGUMA GROZĪŠANA**
	1. Pusēm abpusēji vienojoties, var tikt veikti Līguma grozījumi, ievērojot Publisko iepirkumu likuma 61. panta noteikumus.
	2. Finanšu piedāvājumā norādītās Pakalpojumu cenas var tikt pārskatītas, ja cenas ir mainījušās no Pusēm neatkarīgu un objektīvu iemeslu dēļ (piemēram, straujš, neparedzēts cenu kāpums vai kritums, ģeopolitiskie apstākļi, u.tml., kurus Puses iepriekš nevarēja paredzēt) un tās ietekmē Finanšu piedāvājumā norādītās Pakalpojumu cenas, ievērojot šādus nosacījumus:
		1. Puses ir tiesīgas ierosināt pārskatīt Pakalpojumu cenu pozīcijas (rosinot Pakalpojumu cenu pozīcijas palielināt vai samazināt), ja attiecīgās Pakalpojumu cenu pozīcijas vispārējais pieauguma vai krituma līmenis atbilstoši Centrālās statistikas pārvaldes datiem uz attiecīgo Pakalpojumu cenu pozīciju attiecināmajās patēriņa grupās cenu pārskatīšanas dienā pārsniedz 5 % (*pieci procentus*) (procentos pret iepriekšējo kalendāro gadu). Pakalpojumu cenu pozīciju pārskatīšanu Puses ir tiesīgas ierosināt vienu reizi 12 (*divpadsmit*) mēnešos, bet ne ātrāk kā 24 (*divdesmit četrus*) mēnešus no dienas, kad Izpildītājs ir uzsācis sniegt Pakalpojumus;
		2. Pakalpojumu cenu pozīciju pārskatīšana (Pakalpojumu cenu pozīciju palielināšana) nedrīkst pārsniegt 10 % (*desmit procentus*) gadā;
		3. Puse, kas ierosina Pakalpojumu cenu pozīciju pārskatīšanu iesniedz otrai Pusei rakstveida pieprasījumu (iesniegumu) par cenu izmaiņām pret iepriekšējo gadu, kas balstīts uz Centrālās statistikas pārvaldes aprēķināto izmaksu indeksu analīzi attiecināmajās patēriņa grupās, kā arī citus pierādījumus, kas apliecina cenu kāpumu, pēc Pušu pieprasījuma;
		4. pārskatītās Pakalpojumu cenu pozīcijas ir piemērojamas no dienas, kad izmaiņas Pakalpojumu cenu pozīcijās ir veiktas Līguma 7.4. punktā noteiktajā kārtībā.
	3. Ja Līguma darbības laikā ar mērķi nodrošināt MK noteikumos Nr. 185 doto uzdevumu Pasūtītājam rodas objektīva vajadzība iepirkt citus pakalpojumus, ko sniedz Izpildītājs un kas ir saistīti ar noliktavas un loģistikas pakalpojumiem, bet kas nav tiešā veidā iekļauti Tehniskajā specifikācijā, Pasūtītājs ir tiesīgs izdarīt grozījumus Līgumā, iepērkot nepieciešamos papildu pakalpojumus 10 procentu apmērā no Līguma 3.1. punktā norādītās kopējās Līguma summas, attiecīgi, ja nepieciešams, palielinot Līguma summu par minēto apjomu.
	4. Jebkuri Līguma grozījumi ir spēkā, ja tie noformēti rakstveidā un tos parakstījušas abas Puses. Līguma grozījumi ar to abpusējas parakstīšanas brīdi kļūst par Līguma neatņemamu sastāvdaļu.
4. **KONFIDENCIALITĀTE**
	1. Konfidenciāla informācija ir ar Līguma izpildi, tajā skaitā ar Preču piegādes vietu vai Preču faktiskās atrašanās vietu, saistīta jebkāda mutiska, rakstiska, elektroniska vai jebkādā citā tehniskā veidā fiksēta informācija, kas nav publiski pieejama un kas ir tieši vai netieši saistīta ar Līgumu, un kuru Pasūtītājs sniedz Izpildītājam (pirms vai pēc Līguma noslēgšanas) Līgumā noteikto saistību izpildei, neatkarīgi no informācijas nodrošināšanas veida, laika un vietas (turpmāk – Konfidenciāla informācija), bet neietver informāciju:
		1. kuru atbilstoši Pasūtītāja rakstveida apstiprinājumam nav jāuzskata par konfidenciālu;
		2. kuru Izpildītājs var pierādīt, ka šāda informācija bijusi Izpildītāja rīcībā vai bijusi tam zināma (esot tā rīcībā, ierakstīta tā datnēs, datoros vai citos tehniskos ierakstīšanas līdzekļos) pirms saņemšanas no Pasūtītāja nepārkāpjot konfidencialitātes saistības;
		3. kuru izstrādājis vai radījis pats Izpildītājs ārpus Līguma.
	2. Izpildītājs vienmēr glabā konfidenciāli visu tā saņemto Konfidenciālo informāciju un neizpauž šādu Konfidenciālu informāciju nevienai citai personai, un nodrošina, ka ar to saistītās sabiedrības, Izpildītāja un ar to saistīto sabiedrību pārstāvji, darbinieki un sadarbības partneri saglabā konfidencialitāti un neizpauž Konfidenciālu informāciju trešajām personām bez Pasūtītāja rakstveida piekrišanas. Neskatoties uz iepriekš minēto, Izpildītājam bez Pasūtītāja rakstveida piekrišanas ir tiesības izpaust Konfidenciālu informāciju šādos gadījumos:
		1. kad tas saprātīgi nepieciešams Izpildītājam, lai nodrošinātu Līgumā noteikto saistību izpildi, tostarp jebkādas Konfidenciālas informācijas izpaušanu jebkuram darbiniekam, sadarbības partnerim, apakšuzņēmējam, pārstāvim vai konsultantam tikai tiktāl, ciktāl tas nepieciešams, lai Izpildītājs varētu izpildīt savas saistības saskaņā ar Līgumu;
		2. aizdevējiem vai viņu konsultantiem, jebkurām reitingu aģentūrām vai apdrošināšanas sabiedrībām un apdrošināšanas brokeriem, bet tikai tiktāl, ciktāl tas ir pamatoti nepieciešams;
		3. tiktāl, ciktāl to prasa piemērojamie tiesību akti vai atbilstošs tiesas lēmums, vai kompetentas valsts iestādes lēmums atbilstoši piemērojamo tiesību aktu prasībām. Šajā gadījumā, sniedzot Konfidenciālu informāciju kompetentām valsts iestādēm, Pusēm ir jānorāda uz aizsargājamās informācijas statusu un jālūdz kompetentas valsts iestādēm tai piešķirt ierobežotas pieejamības statusu;
		4. ciktāl Konfidenciāla informācija ir kļuvusi publiski pieejama sabiedrībai, tajā skaitā saskaņā ar normatīvajiem aktiem publisko iepirkumu jomā, izņemot, ja Konfidenciāla informācija ir kļuvusi pieejama sabiedrībai pārkāpjot konfidencialitātes saistības.
	3. Ikreiz, kad Konfidenciālu informāciju ir atļauts izpaust saskaņā ar Līguma 8.2.1. vai 8.2.2. punktu, Izpildītājs nodrošina, lai uz Konfidenciālās informācijas saņēmēju tiktu attiecināts konfidencialitātes pienākums, kurš būtu līdzvērtīgs Līgumā noteiktajam konfidencialitātes pienākumam.
	4. Izpildītājam ir pienākums pēc Līguma izbeigšanās:
		1. atgriezt Pasūtītājam visu Konfidenciālo informāciju, kas ir Izpildītāja rīcībā; vai
		2. iznīcināt šādu Konfidenciālo informāciju, izmantojot drošu un konfidenciālu iznīcināšanas metodi.
	5. Līgumā minētie konfidencialitātes noteikumi Pusēm ir saistoši Līguma darbības laikā un paliek Pusēm saistoši 10 (desmit) gadus pēc Līguma darbības termiņa beigām.
5. **NEPĀRVARAMA VARA**
	1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja šāda saistību neizpilde radusies nepārvaramu, ārkārtēja rakstura apstākļu rezultātā, t.i., tādu apstākļu rezultātā, kas atbilst visām šīm pazīmēm:
		1. to darbība sākusies pēc Līguma parakstīšanas un Puses to iestāšanos nevarēja iepriekš paredzēt;
		2. tos izraisīja notikums, no kura nav iespējams izvairīties un kura sekas nav iespējams pārvarēt;
		3. notikums nav noticis Puses vai tās kontrolē esošas personas rīcības dēļ;
		4. notikums saistību izpildi padara ne tikai apgrūtinošu, bet arī neiespējamu.
	2. Pie nepārvaramas varas apstākļiem pieskaitāmi – ugunsnelaime, kara darbība, epidēmija, dabas stihija un citi apstākļi, ja tie atbilst Līgumā minētajām pazīmēm.
	3. Par nepārvaramas varas apstākli nevar tikt atzīta apakšuzņēmēju, piegādātāju un citu iesaistīto personu saistību neizpilde vai nesavlaicīga izpilde un citi apstākļi, kas neatbilst Līgumā minētajām pazīmēm.
	4. Pusei, kas atsaucas uz nepārvaramu, ārkārtēja rakstura apstākļu darbību, 3 (*trīs*) darbdienu laikā par tiem jāpaziņo otrai Pusei, norādot iespējamo saistību izpildes termiņu.
	5. Ja nepārvaramu, ārkārtēja rakstura apstākļu dēļ Līguma izpilde aizkavējas vairāk nekā par 30 (*trīsdesmit*) dienām, katrai no Pusēm ir tiesības vienpusēji izbeigt Līgumu. Ja Līgums šādā kārtā tiek izbeigts, nevienai no Pusēm nav tiesību pieprasīt no otras Puses zaudējumu atlīdzību.
6. **APAKŠUZŅĒMĒJU NOMAIŅA** *(ja attiecināms)*
	1. Līguma izpildei Izpildītājs piesaista tikai savā Iepirkuma procedūras piedāvājumā minētos apakšuzņēmējus (attiecināms, ja konkrētā apakšuzņēmēja sniedzamo pakalpojumu vērtība ir vismaz 10 000 EUR (*desmit tūkstoši euro*)): [●]. Izpildītājs nav tiesīgs bez saskaņošanas ar Pasūtītāju veikt Iepirkuma procedūras piedāvājumā norādīto apakšuzņēmēju nomaiņu un iesaistīt papildu apakšuzņēmējus Līguma izpildē. Apakšuzņēmēju nomaiņa un jaunu apakšuzņēmēju piesaiste notiek atbilstoši Publisko iepirkumu likuma 62. pantam. Ja Līguma izpildē tiek piesaistīti apakšuzņēmēji, Izpildītājs atbild Pasūtītājam par to saistību pienācīgu izpildi tā, it kā pats būtu pildījis attiecīgo Līguma daļu.
	2. Ja Izpildītājs vēlas veikt tāda apakšuzņēmēja nomaiņu, kurš Izpildītāja piedāvājumā norādīts kā apakšuzņēmējs, kura sniedzamo pakalpojumu vērtība ir vismaz 10 000 EUR (*desmit tūkstoši euro*) (ja Izpildītājs savā piedāvājumā nav balstījies uz šī apakšuzņēmēja iespējām, lai apliecinātu savas kvalifikācijas atbilstību nolikumā noteiktajām prasībām) vai jauna apakšuzņēmēja iesaistīšanu, kura sniedzamo pakalpojumu vērtība plānota vismaz 10 000 EUR (*desmit tūkstoši euro*) vai lielāka, tad iepriekš jāiesniedz rakstveida iesniegums Pasūtītājam un jāsaņem rakstveida piekrišana. Pasūtītājs piekrīt apakšuzņēmēja nomaiņai vai jauna apakšuzņēmēja iesaistīšanai, ja uz piedāvāto apakšuzņēmēju neattiecas Publisko iepirkumu likuma 42. panta otrajā daļā (izņemot 8. un 9. punktu) minētie pretendentu izslēgšanas iemesli (42. panta otrajā daļā minēto izslēgšanas iemeslu pārbaude tiek veikta attiecībā uz to datumu, kad Pasūtītājs lemj par atļaujas sniegšanu Izpildītājam Līguma izpildes nodrošināšanai nomainīt vai piesaistīt jaunu apakšuzņēmēju, bet 42. panta ceturtās daļas 2., 3. un 4. punktā minētie termiņi tiek skaitīti no dienas, kad lūgums par apakšuzņēmēja nomaiņu iesniegts Pasūtītājam) un, ja nepastāv vismaz viens no Publisko iepirkumu likuma 62. panta trešajā daļā minētajiem nosacījumiem.
	3. Ja Izpildītājs vēlas veikt tādu apakšuzņēmēju nomaiņu, uz kuru iespējām iepirkuma procedūrā Izpildītājs balstījies, lai apliecinātu savas kvalifikācijas atbilstību paziņojumā par līgumu un Iepirkuma procedūras dokumentos noteiktajām prasībām, tad iepriekš jāiesniedz rakstveida iesniegums Pasūtītājam. Pasūtītājs piekrīt apakšuzņēmēja nomaiņai, ja:
		1. piedāvātais apakšuzņēmējs atbilst tām paziņojumā par līgumu un Iepirkuma procedūras dokumentos noteiktajām prasībām, kas attiecas uz Izpildītāja apakšuzņēmējiem;
		2. tiek nomainīts apakšuzņēmējs, uz kura iespējām iepirkuma procedūrā Izpildītājs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam apakšuzņēmējam ir vismaz tāda pati kvalifikācija, uz kādu Izpildītājs atsaucies, apliecinot savu atbilstību Iepirkuma procedūrā noteiktajām prasībām;
		3. uz piedāvāto apakšuzņēmēju neattiecas Publisko iepirkumu likuma 42. panta otrajā daļā (izņemot 8. un 9. punktu) minētie pretendentu izslēgšanas gadījumi (42. panta otrajā daļā minēto izslēgšanas iemeslu pārbaude tiek veikta attiecībā uz to datumu, kad Pasūtītājs lemj par atļaujas sniegšanu Izpildītājam Līguma izpildes nodrošināšanai nomainīt vai piesaistīt jaunu apakšuzņēmēju);
		4. apakšuzņēmēja maiņas rezultātā netiek izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma procedūras dokumentos noteiktajiem piedāvājuma izvērtēšanas kritērijiem.
	4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma procedūras dokumentos noteiktajiem piedāvājuma izvērtēšanas kritērijiem.
	5. Pasūtītājs pieņem lēmumu atļaut vai atteikt Izpildītāja apakšuzņēmēju nomaiņu vai par jauna Izpildītāja apakšuzņēmēju iesaistīšanu Līguma izpildē iespējami īsā laikā, bet ne vēlāk kā 10 (*desmit*) dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šīs Līguma nodaļas noteikumiem.
	6. Pasūtītājs patur sev tiesības Līguma darbības laikā pieprasīt, lai Izpildītājs norāda visus apakšuzņēmējus, kas tiks iesaistīti Līguma izpildē neatkarīgi no to dalības apjoma.
7. **NOSLĒGUMA NOTEIKUMI**
	1. Puses apņemas informēt katra savus Līguma izpildē iesaistītos darbiniekus, ka Līguma izpildes ietvaros dati un kontaktinformācija par viņām tiek nodota otrai Pusei Līguma izpildes mērķim, kā arī to, ka papildus informācija par personas datu apstrādi, datu aizsardzību un datu subjekta tiesībām ir pieejama pie katras Puses, kas saņēmis šos datus un apstrādā tos. (piemēram, Pasūtītāja gadījumā ar informāciju par personas datu apstrādi var iepazīties tīmekļvietnē <https://www.possessor.gov.lv/> izvietotajā Privātuma politikā <https://www.possessor.gov.lv/par-mums/par-possesor/politikas-un-kartibas/ppolitika>).
	2. Ja Līguma izpildes laikā tiek aizstāta kāda no Pasūtītāja vai Izpildītāja kontaktpersonām, tad attiecīgā Puse par to nekavējoties rakstiski informē otru Pusi. Šādos apstākļos atsevišķi Līguma grozījumi nav nepieciešami.
	3. Puses apliecina, ka tām ir attiecīgas pilnvaras, lai slēgtu Līgumu un uzņemtos tajā noteiktās saistības, kā arī iespējas veikt Līgumā noteikto pienākumu izpildi.
	4. Līgumu regulē Latvijas Republikas normatīvie akti. Jautājumi, kas nav atrunāti Līgumā, tiek risināti saskaņā ar spēkā esošajiem Latvijas Republikas normatīvajiem aktiem.
	5. Jebkuru strīdu, kas rodas izriet vai ir saistīts ar Līguma izpildi, Puses mēģinās atrisināt sarunu vai vienošanās ceļā. Ja strīdus neizdodas atrisināt sarunu vai vienošanās ceļā 30 (*trīsdesmit*) dienu laikā, tas tiks dots izskatīšanai Latvijas Republikas normatīvajos aktos noteiktajā kārtībā Latvijas Republikas tiesā.
	6. Kādam no Līguma noteikumiem zaudējot spēku normatīvo aktu izmaiņu gadījumā, Līgums nezaudē spēku tā pārējos punktos, un šādā gadījumā Pusēm ir pienākums piemērot Līgumā spēkā esošās normatīvo aktu prasības. Puses labticīgi veiks pārrunas, lai aizstātu spēku zaudējušo noteikumu ar noteikumu, kura ietekme un mērķis būtu pēc iespējas tuvāka spēku zaudējušā punkta regulējumam.
	7. Par Līguma izpildei būtisko rekvizītu (juridiskais statuss, atrašanās vieta u.c.) maiņu Puses nekavējoties informē viena otru.
	8. Visi paziņojumi saistībā ar Līgumu izdarāmi rakstiski un nosūtāmi otrai Pusei uz eAdresi, Līgumā norādīto e-pasta adresi vai pa pastu. Elektroniskām vēstulēm jābūt parakstītām ar drošu elektronisko parakstu, kas satur laika zīmogu atbilstoši normatīvo aktu prasībām. E‑pasta paziņojumi, kas nosūtīti uz Līguma kontaktpersonu e-pasta adresēm, domāti vienīgi saziņas ērtībai un nav uzskatāmi par pienācīgi veiktu oficiālu paziņojumu, izņemot, kad sarakstei tiek izmantotas Līguma kontaktpersonu e-pasta adreses.
	9. Līgums ar pielikumiem sagatavots un parakstīts Latvijas Republikā spēkā esošajos normatīvajos aktos noteiktajā kārtībā. Ja Līgums tiek parakstīts elektroniski, tas, pēc abpusējas parakstīšanas, glabājas pie katras Puses elektroniskā dokumenta formā.
	10. Līgumam kā neatņemamas sastāvdaļa pievienoti šādi pielikumi:

1. pielikums – Tehniskā specifikācija - Tehniskais piedāvājums.

2. pielikums – Finanšu piedāvājums.

1. **PUŠU REKVIZĪTI UN PĀRSTĀVJU PARAKSTI**

|  |  |
| --- | --- |
| **PASŪTĪTĀJS:** | **IZPILDĪTĀJS:** |
|

|  |
| --- |
| **SIA “Publisko aktīvu pārvaldītājs Possessor”**Reģistrācijas numurs: 40003192154 |
| PVN reģ. Nr. LV40003192154 |
| Juridiskā adrese: Krišjāņa Valdemāra ielā 31, Rīgā, LV –1887, Latvija |
| e-pasts: pasts@possessor.gov.lvNorēķinu rekvizīti: Banka: “Citadele banka” AS SWIFT kods: PARXLV22Konta Nr.: LV07PARX0003805160002Banka: “Swedbank” ASSWIFT kods: HABALV22Konta Nr.: LV17HABA0551032309150[●]\* |

 |

|  |
| --- |
| [●]Reģistrācijas numurs:  |
| PVN reģ. Nr.  |
| Juridiskā adrese:  |
| e-pasts: Norēķinu rekvizīti: |
| Banka:  |
| SWIFT kods:  |
| Konta Nr.: [●]\* |
|   |

 |

\*DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. pielikums

Līgumam Nr. [●] “[●]”

# **TEHNISKĀ SPECIFIKĀCIJA/TEHNISKAIS PIEDĀVĀJUMS**

[●]

2.pielikums

Līgumam Nr. [●] “[●]”

**FINANŠU PIEDĀVĀJUMS**

[●]